กระทรวงท่องเที่ยวฯ มั่นใจทัวร์จีน เที่ยวไทยวันละหมื่นคน ดันรายได้ทั้งปีถึงเป้า 2.38 ล้านล้านบาท
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เปิดเผยถึงภาพรวมการท่องเที่ยวไทยหลังจากทางการจีนเริ่มอนุญาตให้ชาวจีนเดินทางไปท่องเที่ยวแบบหมู่คณะ หรือกรุ๊ปทัวร์ได้ใน 20 ประเทศ ซึ่งรวมถึงประเทศไทยวันนี้ (6 ก.พ.66) ว่าจะมีกรุ๊ปทัวร์จีนเข้ามาท่องเที่ยวไทยเฉลี่ยวันละ 1 หมื่นคน โดยการเดินทางเข้ามาท่องเที่ยวของชาวจีนนั้น จะส่งผลดีต่อเศรษฐกิจไทย ทำให้บรรยากาศการจับจ่าย ใช้สอยจะมีความคึกคักและมั่นใจว่าทั้งปี 2566 เป้าหมายรายได้การท่องเที่ยวที่ 2.38 ล้านล้านบาททำได้แน่นอนนายพิพัฒน์ กล่าวเพิ่มเติมว่า การท่องเที่ยวถือเป็นฟันเฟืองสำคัญในการขับเคลื่อนเศรษฐกิจไทย ซึ่งกระทรวงการท่องเที่ยวและกีฬา พร้อมที่จะผลักดันเป้าหมายการท่องเที่ยว รวมถึงอัตราการเติบโตทางเศรษฐกิจไทยในปี 2566 ถึงร้อยละ 3.7 ตามที่ธนาคารแห่งประเทศไทย (ธปท.) และสำนักงานสภาพัฒนาการเศรษฐกิจและสังคมแห่งชาติ(สศช.) ประมาณการณ์ไว้